open-index/open-wikipedia-markdown huggingface dataset:
Ola Hanssen

**Ole Christopher Hanssen**, kjent som **Ola Hanssen** (født 1806, død 6. september 1840), var en norsk redaktør.

## Liv
Han var sønn av den tyske kjøpmannen Nicolai Hanssen (død i Trondheim 1834), som kom fra øya Pellworm og hadde slått seg ned i Trondheim. Moren Birgitte Marie Molde (død 1842) var prestedatter fra Stod. I 1827 tok han preliminæreksamen (en variant av *[[examen artium]]* uten latin) og var deretter redaktør for det opposisjonelle bladet *[[Folkevennen (1828–1830)|Folkevennen]]* i Trondheim fra 1828 til 1830. Dette bladet fikk ingen portonedsettelse av regjeringen og var derfor ute av stand til å holde det gående i lengden.

Siden bodde han en tid i Oppdal, hvor han var aktiv i bygdas sogneselskap og særlig arbeidet for å opprette en sparebank. Senere bodde han i Christiania, hvor han deltok i den politiske opposisjonen. I 1833 var han en av John Neergaards tilhengere, og under stortingsforhandlingene det året holdt han et 17. mai-lag hos Mor Sæther i Pipervika for opposisjonelle stortingsmenn, Henrik Wergeland, Sylvester Sivertson og andre. Han utga senere et skrift om *Storthinget i 1833* (1835).

I 1838 ble Hanssen dømt til en pengebot på tre mark i Trondheim byrett for injurier mot Peder Bjørnson, sogneprest i Kvikne og far til Bjørnstjerne Bjørnson. Han var en av flere opposisjonelle skribenter som ble dømt som «tremarksmenn» i denne tiden. Saken gjaldt artikkelen «En egen Sag» i *[[Christiania Intelligentssedler]]*. Han forfalt senere på grunn av drikk og døde ung.

## Referanser


## Litteratur
* 
* 
*
Historisk-philosophiske Samlinger

***Historisk-philosophiske Samlinger*** var et norsk tidsskrift som ble utgitt av Selskabet for Norges Vel fra 1811 til 1813.

I tidskkriftet ble det særlig trykt besvarelser av Selskabet for Norges Vels prisoppgaver. Her ble blant annet Nicolai Wergelands prisavhandling om et norsk universitet, *Mnemosyne*, trykt i 1811. Her ble også biskop Johan Ernst Gunnerus gamle avhandling om samme emne trykt i 1812. Noen av Niels Hertzbergs meteorlogiske målinger utkom også her.

Redaktøren var Ludvig Stoud Platou, som også var formann i Selskabets historisk-filosofiske klasse. Selskabet utga også bladet *[[Budstikken]]*.
Jens Rynning

**Jens Rynning** (født 30. mai 1778 på Kastnes i Tranøy, død 11. juni 1857 i Snåsa) var en norsk prest og folkeopplyser, som hadde den lengste delen av sitt arbeidsliv som prest i Ringsaker og Snåsa. Han var også den første ordføreren i Snåsa 1838–1839 og igjen 1844–1847.

## Liv
Han var sønn av fogden i Senja og Tromsø Ole Rynning og Golla Hveding. Han ble gift med en datter av landhandler Bernt Anker Steen i Ringsaker og var far til utvandrerføreren Ole Rynning, som skrev «Amerika-boka». Han var også morfar til presten Bernt Julius Muus og svigerfar til sin etterfølger Lorentz Peter Elster.

Jens Rynning ble student fra Trondheim katedralskole i 1796 og *[[cand. theol.]]* fra Københavns Universitet i 1800. Han studerte også andre emner som han trodde kunne komme til nytte som prest og lærer for folket, slik som landbruk, og han beskrives derfor som en potetprest.

Tilbake i Norge var han en tid lærer ved søndagsskolen i Trondheim og huslærer hos Eilert Holtermann på Austråttborgen. I 1805 var han i København for å søke embete og han ble samme år utnevnt til residerende kapellan i Ringsaker. Fra 1817 var han konstituert sogneprest samme sted. I Ringsaker gjorde han mye for å forbedre skolevesenet. I 1824 ble han utnevnt til sogneprest i Snåsa, hvor han ble resten av livet.

Rynning var medlem av Det Kongelige Norske Videnskabers Selskab fra 1805. I 1803 fikk Rynning 200 riksdaler for en prisoppgave om *Tangbrændingens Indflydelse paa Fiskerierne og Agerdyrkningen*. Han besvarte også Selskabet for Norges Vels prisoppgave om *[[Odelsrett]]ens Indflydelse paa National-Charakteren og Velstanden i Norge* (trykt i *[[Historisk-philosophiske Samlinger]]*, 1813). I mange år sendte han innberetninger til *[[Morgenbladet]]* fra Snåsa.

## Referanser
Albert Sagen

**Albert Peter Sagen** (født 2. mai 1816 i Bergen, død 1896) var en norsk lærer, redaktør og prest.

## Liv
Han var sønn av den kjente læreren i Bergen, Lyder Sagen. Etter å ha gått ut av Bergen katedralskole i 1833 ble han *[[cand. theol.]]* i 1838 og var deretter lærer i Bergen. Her opprettet han en pikeskole som han drev i tolv år. Dessuten bidro han til å opprette *[[Bergens Stiftstidende]]*, hvor han var en av redaktørene, og senere *[[Bergenske Blade]]*, hvor han var redaktør sammen med C. R. Hansson, Ole Bøgh og Carl Platou.

I 1850 ble han utnevnt til residerende kapellan ved Kristiansand domkirke. I 1870 ble han sogneprest i Hetland utenfor Stavanger, hvor han fra 1871 også var prost i Stavanger prosti. Han gikk av med pensjon i 1894 og flyttet tilbake til Bergen.

Sagen var som prest i flere år formann i styret i Det norske misjonsselskap.

## Litteratur
* «Sagen, Albert Peter», i
Ole Bøgh

**Ole Bøgh** (født 24. januar 1810 i Valestrand, død 19. juli 1872) var en norsk embetsmann.

## Liv
Han var sønn av sorenskriver Christopher Benedict Bøgh (1773–1825). I 1836 ble han gift med Anne Dorothea Sagen, en datter av Lyder Sagen. Etter hennes død i 1850 ble han gift igjen med Laura Severine Hveding, datter av presten Jacob Hveding. Han var far til skuespilleren Albert Vilhelm Bøgh og museumsdirektør Johan Bøgh.

Etter å ha gått ut av Bergen katedralskole i 1827 ble han *[[cand. jur.]]* i 1835. Deretter var han fullmektig ved amtskontoret for Nordre Bergenhus amt, samtidig som han var konstituert i forskjellige embeter i Bergen. I 1843 ble han konstituert som politiadjutant i Bergen, og utnevnt i stillingen i 1845. Fra 1855 til sin død var han sorenskriver i Nordhordland.

Bøgh oversatte et par prekener av Adolphe Monod. Han var dessuten redaktør sammen med C. R. Hansson, Carl Platou og Albert Sagen for avisen *[[Bergenske Blade]]* (1848–1852). 17. mai 1868 talte han ved avsløringen av Christiestøtten i Bergen.

## Litteratur
*
Baggao

**Baggao** (*Bayan ng Baggao*) er en kommune på Filippinene. Kommunen ligger på øya Luzon og tilhører provinsen Cagayan. Folkemengden er på  innbyggere (2015).

## Barangayer
Baggao er inndelt i  48 barangayer.

## Tyfon 2018
I september 2018 var kommunens kyst mot Stillehavet det sted der supertyfonen *[[Tyfonen Mangkhut (Ompong)|Ompong]]* (internasjonalt navn *Mangkhut* kom inn over filippinsk landområde.

## Referanser




## Kilder
* 2015 Census of Population and Housing Report Philippine Statistics Authority
Tyfonen Mangkhut (Ompong)

**Tyfonen Mangkhut** (på Filippinene: **Ompong**) er en supertyfon som medio september 2018 huserer omkring Guam, Marshalløyene, Taiwan, Filippinene og Kina (Hongkong og Macao). Tyfonen bygde seg på et tidspunkt opp til en diameter på 900&nbsp;km, hvorav øyet hadde en diameter på 125&nbsp;km. Tyfonen hadde en middelvind på over 200&nbsp;km/t. Tyfonen ble forventet og tidlig varslet slik at forberedelser kunne iverksettes. Den passerte over det nordlige Filippinene (fra Baggao i Cagayan i øst til Ilocos Norte i vest) og fortsatte retning vestlige Guangdong i Kina. Tyfonen svarte til en kategori 5-orkan på Saffir-Simpson-skalaen, 5 er den høyeste kategorien.  Omfattende evakueringer fant sted på Filippinene fra områder stormflod eller ras kunne påregnes.

## Referanser




## Eksterne lenker
*
Vyond

**Vyond**, kjent som **Go!Animate** og **GoAnimate**, er en skybasert, animert videoopprettingsplattform eid av GoAnimate, Inc.. Den er designet for å tillate forretningsfolk som ikke har kunnskap i animasjon å «raskt» og «lett» skape animerte videoer. Disse videoene kan lages i flere stilarter, inkludert 2D animasjon, whiteboard animasjon (a.k.a videoscribing eller rissing) og video informasjonsgrafikk.

## Referanser
Aeta

**Aetaene** (*aeta*, **ayta** eller **agta**) er en samlebetegnelse om noen urfolk som bor spredt om i isolerte fjelltrakter på øya Luzon på Filippinene.

Disse folkene anses å være negritoer, med mørk bruk, noen ganger svært mørk brun, og av liten kroppsbygning; liten nese, små brune øyne. Håret er krøllete og med en noe høyere frekvens lysere farge (blond) enn det ellers sterkt dominerende svarte hår blant filippinere. De antaes å være blant de aller tidligste innbyggere på de filippinske øyer, fra tidligere enn de austronesiske migrasjoner.

Det var i den spanske kolonitid at aetaene ble tilordnet en gruppe som de omtales som *negritos* (negritoer). Forskjellige grupper av aetae i det nordlige Luzon kalles  *pugut* eller *pugot*. Dette er et ord på ilokano som også brukes omtrent som «goblin», «lite fjelltroll», «skogsånd», og det brukes folkelig generelt om folk av mørkere farge. Blant folk som er fortrolig med språkets flertydighet, som mange aetaer selv, innordnes *pugut* som en upassende og nedsettende betegnelse og urfolksgruppen. 

Livet i fjellene har vært vanskelig for mange - aspekter ved «sivilisasjonen» har vært fortrengende også der, og farer truer ved naturkatastrofer  i de områder de fikk være mer i fred. Dette har ført til noe migrasjon derfra. De gjenværende grupper finner man for det meste i de midtre partier av Luzon, i fjelltrakter i provinsene  Zambales, Pampanga, Tarlac, Bataan og Nueva Ecija.
 
## Referanser
Goblin

**Gobliner** (entall **goblin**) er fiktive vesener som har opprinnelse i europeisk folketro, og som det er spunnet videre på i engelsk eventyrtradisjon, og senere i fantasy-litteraturen. Gobliner blir noen ganger slik beskrevet at de må kunne sies å svare til nisser på norsk, heller det enn småtroll. De kan i det ytre minne om gnomer, men gnomer oppfattes i motsetning til gobliner som godhjertede.  

Gobliner blir ofte beskrevet som humanoide vesener, til tider med en grønnlig hud, og oftest værende på størrelse med et barn. Ofte opptrer de som onde, sadistiske og mindre begavede (men likevel ofte listige). Et hyppig trekk er at de er omvandrende og liger å anstille besvær for folk. De kunne ha tilhold i grotter men kunne hjemsøke menneskers hjem der de blant annet slo i kaseroller, trakk av folk dynen mens de sov, flyttet møbler om nettene, banket på døren for så å springe sin vei, og anstille almen uorden. Man trodde at de kunne hjelpe foreldre med å oppfostre barn ved å belønne lydige barn og straffe ulydige. 

Ordet er sannsynligvis innlån til engelsk fra gammelfransk *gobelin*. I Tyskland heter de kobolder. Innen keltisk mytologi brukes ordet om de walisiske vesnene *colynau* og *bwgan* og de irske vesnene *cluricaune* og *dullahan*.

## Referanser
Ati (folk)

**Ati**ene er en etnisk folkegruppe innordnet som negrito, og som bor i spredte deler av Visayas, den sentrale delen av de filippinske øyer. Det dreier seg om små grupper, og det er små konsentrasjoner på øyene Boracay, Panay og Negros. De er beslektet med andre negrito-etnier på Filippinene, som aetaene på Luzon, batakene på Palawan, og mamanwaene på Mindanao.

## Referanser
Comofunnet

**Comofunnet** var et myntfunn som ble gjort i 2018 i forbindelse med arkeologiske utgravninger i Como i Italia. Funnet ble gravd fram under kjelleren av et teater som skulle rives for å gjøre plass til et boligområde. Myntene lå i en amfora. Amforaen var laget i klebersein i en hittil ukjent utførelse. Funnet bestod av omtrent 300 gullmynter som var pakket i ruller. Myntene ser ut til å stamme fra senkeiserlig tid omtrent år 400.
Expo Tel Aviv

**Expo Tel Aviv** er et messe- og konferansekompleks i Tel Aviv i Israel. Området har flere haller samt to store konferansearenaer, kalt Paviljong 1 og Paviljong 2. Senteret er årlig vertskap for mellom 45 og 60 arrangementer som konserter, utstillinger, messer og konferanser. Årlig besøkstall ligger rundt 2,5 millioner besøkende. Tidligere het senteret Israel Trade Fairs and Convention Center, og siden Tel Aviv Convention Center. Lokalt omtales det ofte som *Gnei Hataarucha* (utstillingsområdet).

## Historie
 
Kompleksets historie strekker seg tilbake til 1933, da den første Orient Fair ble holdt i 1933, like ved Tel Aviv havn. Ideen til messen oppsto i 1932, og messen skulle vise frem de teknisk-industrielle prestasjonene til det jødiske samfunnet før opprettelsen av staten Israel.

Etter den første messen i 1933 ble det bygget et permanent messeområde i den nordlige enden av Dizengoff-gaten ved elven Yarkons bredd. Nye messer ble arrangert i 1934 og 1936, og hovedarkitekten bak var Aryeh Elhanani. En flyvende kampel ble Levant Fairs offisielle logo. Richard Kaufmann sto for planen av paviljongen, mens andre arkitekter var Arieh Sharon og Joseph Neufeld. Messepaviljongene ble tegnet i internasjonal stil.

I 1959 ble utstillingsområdet flyttet til sin nåværende plassering på Rokach Boulevard 101, like ved Yarkon park og Universitetet i Tel Aviv. Det nye området ble åpnet med en utstilling som markerte Tel Avivs 50-årsjubileum. I 1983 åpnet et konferansesenter på området, og høsten 2003 ble Paviljong 1 åpnet. Paviljongen har  kvadratmeter med utstillingsareal, og er det største av sitt slag i Israel.

I 2010 ble den runde paviljongen revet. På samme sted startet i stedet byggingen av et nytt konferansesenter, kalt Paviljong 2 (Bitan 2). Senteret har nærmere  sitteplasser og ble åpnet i januar 2015. Den nye paviljongen var vertskap for EM i judo 2018 og for Eurovision Song Contest 2019 i mai 2019.

Sentret het en periode Tel Aviv Convention Center (hebraisk: מרכז הירידים - תל אביב), før det skiftet til sitt nåværende navn i 2018.

## Referanser


## Eksterne lenker
*
Chevrolet Niva

**Chevrolet Niva** er en mini SUV produsert av GM-AvtoVAZ, et fellesforetak av General Motors og AvtoVAZ (morselskapet til Lada) siden 1998. Bilen er en videreutvikling av Lada 4x4 og var tidligere kjent som VAZ-2123 i designstadiet.
Batak (filippinsk folk)

**Batakene** er en liten urfolksgruppe på den filippinske øya  Palawan. De skal ikke forveksles med batakene på Sumatra i Indonesia.

## Beskrivelse
Batakene har negritiske røtter og er den minste etnolinguistiske gruppe på Palawan med et rent austronesisk språk. De bor i Palawans indre fjell nord for Puerto Princesa og i området mellom elven Babuyan og landsbyen Malcampo.

Frem til om lag 1980 fungerte batakenes system for svedjelandbruk. Etter da ble driftsformen mindre og mindre produktiv, blant annet på grunn av endrede politiske rammebetingelser.

Overslaget over folkegruppens størrelse varierer mellom 780 og 300 medlemmer. En telling fra 1990 hevder at de da var 400 personer.

## Herkomst
I de tre rikers tid i Kina ble «små og mørke mennesker» fordrevet mot sør av han-kineserne. Noen bosatte seg i det som nå er Thailand, andre i Malaysia, atter andre dro enda lenger til Sumatra, Borneo og derfra til  Filippinene over landbroene og de korte havstykkene fra Borneo til Palawan og videre.

## Referanser


## Eksterne lenker
* Side om batakene
Kabugao

**Kabugao** er en kommune på øya Luzon i Filippinene. Den er administrativ hovedsete for provinsen Apayao i Cordillera Administrative Region.

Kabugao regnes ikke offisielt som by, men er en kommune (*municipality*). Hele kommunen ligger i elven Abulugs nedbørsfelt.

## Administrative enheter
Kommunen er inndelt i 21 smådistrikter, barangayer, hvorav alle er klassifiserte som landsbygdsdistrikt. Hele kommunen har 15&nbsp;537 innbyggere (folketelling 1. mai 2015) hvorav 2&nbsp;164 innbyggere bor i sentralbebyggelsen.

## Referanser




## Kilder
* National Statistical Coordination Board, Filippinerna

## Eksterne lenker
*
Kuehne + Nagel

**Kuehne + Nagel **er et globalt transport- og logistikkselskap med hovedkontor i Feusisberg i Sveits.

Selskapet ble grunnlagt i 1890 i Bremen i Tyskland, av August Kühne og Friedrich Nagel. Kuehne + Nagel er en av verdens store speditører, og står for nesten 15% av verdens luft- og skipsfart målt i inntekter, foran Danzas, DB Schenker og Panalpina. Siden 2017 har selskapet mer enn 1 200 kontorer i over 100 land, med over 70&nbsp;000 ansatte.

## Eksterne lenker
*
Spleis verdipapir

**Spleis av verdipapirer** er en endring av pålydende av et verdipapir slik at verdien per verdipapir øker, mens den totale verdien i f.eks. et aksjeselskap forblir den samme.

Uttrykket ble definert av Halvard Tretvoll på midten av 1980-tallet da han jobbet i Verdipapirsentralen. Tidligere hadde dette vært omtalt som omvendt-splitt, men Halvard Tretvoll innførte begrepet spleis som på norsk gir et riktigere bilde av det som faktisk skjer med aksjen.

## Referanser
Roc Nation

**Roc Nation LLC** er et amerikansk underholdningkonsern som ble etablert av Shawn «Jay-Z» Carter i 2008. Selskapet har kontorer i New York, London, Nashville, Austin, og Los Angeles. Konsernet omfatter blant annet et plateselskap, et talentbyrå og et turné- og konsertproduksjonsselskap, og har også forretningsvirksomhet innen andre deler av film-, tv- og musikkindustrien. En lang rekke artister, musikere og produsenter er tilknyttet konsernet, blant andre J. Cole, Big Sean, Claudia Leitte, Vic Mensa, Grimes, Demi Lovato, Shakira, DJ Khaled, Omarion, T.I. og The Lox. Konsernet samarbeider også med de globale managementselskapene Three Six Zero Group, Urban Media Global Network Collective, Philymack and RJ Nation Entertainment World Wide.

## Historie
Roc Nation ble grunnlagt av Shawn Carter i 2008. Firmaet har i flere år samarbeidet med konsert underholdningsselskapet Live Nation. I juni 2009 undertegnet Roc Nation en 4-års distribusjonsavtale med Sony Music. Roc Nation samarbeidet i 2010 med det London-baserte underholdningsselskapet Three Six Zero Group. I februar 2013 signerte Roc Nation en internasjonal musikkpubliseringsavtale med Warner/Chappell Music. I april 2013 etablerte Roc Nation et eget selskap for idrettsmanagement. Denne avdelingen har fått navnet Roc Nation Sport, og det styrer idrettskarrieren til profesjonelle idrettsutøvere. Like etter startet Roc Nation Sport en egen avdeling som kun tar seg av boksere. Etter at avtalen med Sony utløp i april 2013, inngikk Roc Nation en flerårig kontrakt med Universal Music. I februar 2015 kunngjorde Roc Nation og Three Six Zero Group at de gikk sammen om å opprette selskapet Three Six Zero Entertainment, som tilbyr management-tjenester til aktører innen film og tv samt til skjønnlitterære forfattere.

I november 2016 godkjente bostyreren for dødsboet etter Prince at det ble tatt ut søksmål mot Roc Nation fordi selskapet hadde lagt 15 av Princes album ut på Roc Nations strømmetjeneste Tidal.

I begynnelsen av mars 2017 kunngjorde Roc Nation at de startet et nytt selskap for å gi starthjelp til gründervirksomheter. Det nye selskapet fikk navnet Arrive.

I juli 2017 inngikk Roc Nation et samarbeid med kunstnerkollektivet MSFTSrep.

## Artister
*Belly
*Casanova
* Claudia Leitte
* DJ Mustard
* DOROTHY
*G4SHI
*Grimes
* Farina
* Freeway
* J. Cole
* Jaden Smith
* Jarren Benton
* Jay Electronica
* Jay Park
* Jay-Z
* Justine Skye
* Karen Rodriguez
*Key Wane 
* MaGz 
* Mayaeni
* Mariah Carey
* Mozart La Para
* Mr. Paradise
* Rapsody
* Rihanna
* ROMANS
* Romeo Santos
* Rossi
* Shakira
* Supa Dupa Humble
* The Lox
* Q Da Fool 
* The-Dream
* Vic Mensa
* Victoria "La Mala"
* Willow
* Young Paris

## Referanser


## Eksterne lenker
*
Cebuanoer

**Cebuanos**, **cebuanoer** eller *cebuanofolk* (cebuano: *Mga Sugbuanon*) er en subgruppe av visaya-folkegruppen på Filippinene. Dens primære språk er cebuano. Utgangspunktet er det som i dag er provinsen Cebu i regionen Central Visayas, men de spredte seg til andre områder, som til Siquijor, Bohol, Negros Oriental, sørvestre Leyte, og fikk også et visst nærvær i vestlige Samar, Masbate og på store deler av Mindanao. 

## Historie
Austronesiske folkegrupper kalt malayo-polynesiere, bosatte seg på Cebu og resten av de filippinske øyer for om lag 30&nbsp;000 år siden. De fleste av dagens cebuanoer er av malayo-polynesisk opphav. De tidlige cebuanoer utviklet sjøfartskulturer lignende de mikronesiske folk. Men ettersom de var nærmere det asiatiske fastlandet bedrev de også handel med Japan og Okinawa, India, Kina, Malaysia, Indonesia, Thailand og Sri Lanka.

Språket cebuano har vært talt siden den proto-austronesiske æra (ca. 4000 f.Kr.) i *sugbu*s (Cebus) kjerneområde. Språket ble utbredt fra øya Cebu til nærmest omliggende øyer og også til Bohol, østlige Negros, vestlige og sørlige deler av Leyte og til de fleste deler av Mindanao, særlig til de nordlige, sørlige og østlige deler av denne store øya.

Spanjolene kalte tatoverte cebuanoer for *pintados*. De var særlig å finne på øyene Cebu, Bohol, det østlige Negros, Samar og Leyte i Biçayas (Visayas)-regionen av deres filippinske kolonirike. Ordet betyr «bemalt/e». 

Cebuanoene hadde før spanjolenes ankomst utviklet en kultur med mange influenser fra Japan, Kina, India og Borneo. Deres handelsvarer var særlig perler og koraller, og slik fikk de silke, gull, våpen og krydderier. Den tids cebuanoer var animister og trodde på *[[anito]]s* (naturånder) inntil de ble katolikker.

Det berømte møte og påfølgende sammenstøt mellom oppdageren Magellan og lokalhøvdingen Lapu-Lapu endte med Magellans død i slaget ved Mactan. Dette forsinket den spanske koloniseringen i flere årtier.

## Kultur og fester
Likesom resten av Filippinene ble Cebu regjert fra Spania og Mexico, og dette gav deres kultur betydelige spanske og meksikanske impulser. Det er tusenere av meksikansk-spanske lånord i cebuano. Meksikansk og spansk innflytelse gjør seg gjeldende i matkultur, tradisjonelle drakter, danser, musikk, festivaler, tradisjoner, håndverk og husflid.

Cebuanokulturen karakteriseres gjerne som en sammensmeltning av malayiske og hispaniske tradisjoner tilført elementer fra Asia og USA. De fleste cebuanoer er katolikker.

Blant de viktigere fester må den hovedsakelig religiøse festivalen sinulog fremheves. Her har kristne grunntemaer - Santo Niño, Jesusbarnet - tatt farge av innfødte kulturelle elementer. Festen feires den tredje uken i januar.

## Språk
Cebuano tales som førstespråk av ca. 25 millioner filippinere og er det største av visayasspråkene. De fleste cebuanotalende bor på Cebu, Bohol (der fremhersker varianten boholano), Siquijor, Biliran, vestlige og sørlige Leyte, østlige Negros og det meste av nordlige og sørøstlige Mindanao.

## Referanser
Acabyara

* Se Systematisk inndeling

***Acabyara*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang trebukk. Antennene er svarte, ganske kraftige, noe kortere enn kroppen hos hunnen og noe lengre enn kroppen hos hannen. Hodet er svart foran og gulrødt i den bakre delen. Pronotum er gulrødt, avrundet firkantet til neste klokkeformet (avsmalnende forover). Dekkvingene er litt utvidete bakover, lyst brun- eller gråaktige med to mørke stråstriper, den bakerste av disse er gaffeldelt i spissen. Beina er middels lange, brunlige til svarte.

## Levevis
Larvene lever i død ved, mest av løvtrær.

## Utbredelse
Arten er kjent fra Brasil, Fransk Guyana, Colombia og Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Acabyara* Napp & Martins, 2006
********* *[[Acabyara aruama]]* Napp & Martins, 2006

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Ecoporanga (slekt)

* Se Systematisk inndeling

***Ecoporanga*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og slanke trebukker. Antennene er tynne og omtrent så lange som kroppen. Hode og pronotum er gulrøde, dekkvingene svarte med mer eller mindre tydelig metallglans. Pronotum er tønneformet, bredest litt bak midten, dekkvingene smale og jevnbrede. Beina er lange og tynne, gulaktige eller mørke.

## Levevis
Larvene lever i død ved, mest av løvtrær.

## Utbredelse
Artene er kjent fra Bolivia, Peru og Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Ecoporanga* Napp & Martins, 2006
********* *[[Ecoporanga achira]]* Napp & Martins, 2006
********* *[[Ecoporanga cooperi]]* Monné & Monné, 2014
********* *[[Ecoporanga wallacei]]* Monné & Monné, 2014

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Goatacara

* Se Systematisk inndeling

***Goatacara*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, nokså kraftig, tofarget trebukk. Antennenes innerste ledd, hode, pronotum og dekkvingenes fremre del er brungule, resten av antennene og dekkvingene bakre del blåsvarte. Antennene er nokså kraftige, tydelig hårete, omtrent så lange som kroppen hos hunnen og noe lengre hos hannen. Pronotum er avrundet trapesformet, bredest bak, dekkvingene jevnbrede. På sidene når den gule fargen nesten tilbake til midten av dekkvinge, midt på er bare omtrent den fremre femtedelen gule. Beina er mørke, ikke særlig lange.

## Levevis
Larvene lever i død ved, mest av løvtrær.

## Utbredelse
Arten er bare kjent fra Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Goatacara* Napp & Martins, 2006
********* *[[Goatacara boliviana]]* Napp & Martins, 2006

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Shy Guy

**Shy Guy**, kjent som  i Japan, er en maskert figur som bærer en kappe som vanligvis er rød; variant Shy Guys er ofte betegnet med en annen farget kappe. Shy Guyene er en av de få fiktive artene i serien som debuterte i et non-Mario-spill, *[[Yume Kōjō: Doki Doki Panic]]*, som ble rebranded som den nordamerikanske og den europeiske versjonen av *[[Super Mario Bros. 2]]*. De vises også i Mario Party-serien, Mario vs Donkey Kong-serien, og flere sportsspill i Mario- serien, blant annet spill, selv om de spiller en stor rolle som standardfiender i mange Yoshi-spill. I Mario Kart-serien viste Shy Guys på ulike kurs og som spillbar sjåfør. En Shy Guy vises i *[[Super Mario Maker]]* som en opplåsbar Mystery Mushroom kostyme, med sitt utseende basert på *[[Super Mario Bros. 2]]*.

Det er mange forskjellige variasjoner av Shy Guyene: **Snifits**, som har en kanon for en munn; **Fly Guy**, som har spinnende propellere på hodet; *Sky Guy*, som har ballonger festet til sine klær; **Spion Guys**, som er kledd i kamuflasje klær; **Boo Guy**, som er spøkelser; **Boom Guys**, som har en kanon på hodet; og *Spear Guy*, som har spyd og er funnet nær jungel templer. Snifits ble introdusert i Yume Kōjō: Doki Doki Panic. To andre variasjoner av Snifits vises i Mario & Luigi: Bowsers Inside Story, samt **Fawful Guy**. En sterkere versjon, Dark Fawful Guy, vises senere i dette spillet. I Mario Power Tennis, Luigi ser en sjenert fyr uten sin maske, men ikke spilleren.

Shy Guy er uttalt av Nate Bihldorff, lokaliseringsleder hos Nintendo av Amerika.
Friidrett under Samveldelekene 2018 – 400 meter kvinner

**400 meter for kvinner** var en del av friidrett under Samveldelekene 2018, og ble arrangert på Carrara Stadium fra 9 til 11. april 2018.

## Rekorder før mesterskapet
Før Samveldelekene var verdensrekorden og mesterskapsrekorden som følger:

## Tidsplan
Tidsplanen var som følger:

Alle tider er Australian Eastern Standard tid (UTC+10)

## Resultater
### Første runde
Første runde bestod av fem heat. De fire raskeste i hvert heat pluss de fire raskeste for øvrig gikk til semifinalene.

;Heat 1

;Heat 2

;Heat 3

;Heat 4

;Heat 5

### Semifinaler
Tre semifinaler ble arrangert. De to raskeste i hvert heat pluss de to raskeste for øvrig gikk til finalen.

;Semifinale 1

;Semifinale 2

;Semifinale 3

### Finale
Resultater:

## Referanser
Sacred Books of the East

***Sacred Books of the East*** er en monumental 50-binds bokserie av engelske oversettelser av asiatiske religiøse skrifter, redigert av Max Müller og utgitt av Oxford University Press mellom 1879 og 1910. Serien inkorporerer grunnleggende hellige tekster i hinduismen, buddhismen, taoismen, konfucianismen, zoroastrianismen, jainismen og Islam.

Hele serien er public domain i USA, og de fleste er offentlig eiendom i mange andre land. Electronic versions of all fifty volumes are widely available online.

## Referanser
Holy Trinity University

**Holy Trinity University** (HTU) (tagalog: *Pamantasang Holy Trinity*) er et katolsk universitet i Puerto Princesa i den filippinske provins Palawan. Det ble grunnlagt i 1940 av dominikanerinner av den hellige Katarina av Siena.

## Studieprogram
* Basic Education Department
* College of Business and Accountancy
* College of Tourism & Hospitality Management
* College of Nursing & Health Sciences
* College of Engineering
* College of Public Safety
* College of Education, Arts and Sciences
* College of Information & Communication Technology
* Post Graduate
* Master of Engineering (i samarbeid med University of San Carlos)

## Andre høyskoler i Puerto Princesa
* Palawan State University
* Western Philippines University

## Referanser


## Eksterne lenker
* 
* Holy Trinity University
Herning kommune (1970–2006)

**Herning kommune** er en tidligere dansk kommune i Ringkjøbing amt på Jylland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra  1. januar 2007 inngikk den sammen med tidligere Aulum-Haderup kommune, Trehøje kommune og  Aaskov kommune i nye Herning kommune i Region Midtjylland.

## Borgermestre
* Lars Krarup (V) 2002–2006
* Helge Sander (V) 1998–2001
* Hilmar Sølund (S) 1990–1997
* Niels Ove Hansen (V) 1975–1989
* Jens Mathiasen (V) 1970–1975

## Referanser
Holstebro kommune (1970–2006)

**Holstebro kommune** er en tidligere dansk kommune i Ringkjøbing amt på Jylland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Ulfborg-Vemb kommune og  Vinderup kommune i nye Holstebro kommune  i Region Midtjylland.

## Borgermestre
* Arne Lægaard (V) 2002–2006
* Kurt Nygaard (S) 1994–2002
* Anders Poulsen (V) 1990–1994
* Kurt Nygaard (S) 1986–1990
* A. J. S. C. Jensen (S) 1982–1986
* Kaj K. Nielsen (S) 1970–1982

## Referanser
IPhone XR

**iPhone XR** er en smarttelefon utviklet av Apple og fabrikkert av Foxconn. Den ble lansert 12. september 2018 og er den tolvte generasjonen av iPhone.

Telefonen ble lansert sammen med iPhone XS og XS Max som en rimeligere variant, og har en LCD på 154 mm (6,06 tommer). Den er tilgjengelig i seks farver: sort, hvit, blå, gul, «korallrød» (en blanding av rosa og orange) og Product Red (rød).

iPhone XR ble lansert med operativsystemet iOS 13, og har siden fått alle oppdateringer. iOS 18, som kom ut i september 2024, ble imidlertid den siste som kan installeres på telefonen, da den ikke blir kompatibel med iOS 19.

## Bilder

IPhone XR Blue.svg|iPhone XR i blått


## Referanser
Christopher Browning

**Christopher Robert Browning** (født 1944) er en amerikansk historiker kjent særlig for sin forskning på holocaust og er en fremstående ekspert på gjerningspersoner under holocaust. Han er kjent særlig for den innflytelsesrike boken *Ordinary Men* om gjerningsmenn under holocaust. 

## Liv og virke
### Doktorgrad
Browning tok doktorgraden ved University of Wisconsin–Madison i 1975,  ford doktorgradsavhandlingen *«Referat D III of Abteilung Deutschland and the Jewish Policy of the German Foreign Office 1940–1943.»* I etterfølgende bokutgivelse het den *The Final Solution and the German Foreign Office: A study of Referat D III of Abteilung Deutschland, 1940–43* (1978)..

### Karriere
Han arbeidet ved Pacific Lutheran University 1974-1999, og flyttet i 1999 til University of North Carolina at Chapel Hill der han vvirket til 2014. Browning ble valgt inn i American Academy of Arts and Sciences in 2006. 

Browning har vært sakkyndig vitne rettssaker mot antatte forbrytere fra andre verdenskrig. Han var sakkyndig vitne i saken mot holocausfornekteren Ernst Zündel.

### ''Ordinary Men''
Browning studerte Reserve-Polizei-Bataillon 101 som i det okkuperte Polen drepte 35.000 jøder (en stor del kvinner og barn) i løpet av vel ett år. Han konkluderte i sin bok *Ordinary Men* med at de rundt 500 menige politimennene var alminnelige middelaldrende menn fra arbeiderklasse eller middelklasse. Browning skriver at med hensyn til alder, opphavssted og sosial bakgrunn var mennene i bataljon 101 de man skulle tro var minst egnet som kandidater til fremtidige massemordere. Ifølge Browning deltok flertallet av ulike grunner: krigssituasjonen, lydighet, gruppepress, dehumanisering av ofrene, karrierejag og antisemittisme.

Browning tok opp den sosialpsykologiske tilnærmingen til holocaust som Stanley Milgram introduserte med sin studie av lydighet. Browning ble slått av hvor få som uttrykte moralske betenkeligheter ved drapene, mens noen var bekymret for moralen innad i bataljonen ved for eksempel å svikte sine kamerater dersom de avsto fra å delta i henrettelsene. Andre forskere kom til omtrent samme konklusjon, mens Daniel Goldhagen i boken *Hitler's Willing Exectuioners* (1996) trakk motsatt konklusjon av Browning. Goldhagen mener at bødlene ikke var lydige underordnete, men ønsket å drepe jøder fordi de ifølge Goldhagen var drevet av (en spesifikk tysk) antisemittisme. 

### Pensjonist
Browning gikk av i 2014 og er professor emeritus på Chapel Hill.

Den 30. oktober 2019 ble han i Münster i Tyskland i nærvær av sin hustru siden 1975, Jennifer Jane *neé* Horn, overrakt et festskrift til sin 75. fødselsdag; *Laudatio* ble holdt av Norbert Frei.

## Verk
**Remembering Survival: Inside a Nazi Slave Labor Camp* (W.W. Norton & Co., 2010)
**The Origins of the Final Solution: The Evolution of Nazi Jewish Policy, September 1939–March 1942* (University of Nebraska Press, 2004)
* *Nazi Policy, Jewish Workers, German Killers* (Cambridge University Press, 2000)
**Ordinary Men: Reserve Police Battalion 101 and the Final Solution in Poland* (HarperCollins, 1992)

## Referanser


## Eksterne lenker
*
Abulug

**Abulug** kan sikte til:

* Abulug (elv) - elv i det nordlige Luzon på Filippinene
* Abulug (Cagayan) - kommune i provinsen Cagayan på Filippinene
Abulug (elv)

**Abulug** (*engelsk.: Abulug River*) er en elv som har det meste av sitt løp i provinsen Apayao på Filippinene. Dens øvre løp er også kjent under lavnet **Apayao**. 

Den har utspring i fjellkjeden Cordillera Central nær Mount Magna, nordvest i provinsen Apayao. Munningen der den tømmer seg i Luzonstredet er nær kommunen som også heter Abulug. >Den har en lengde på 175&nbsp;km og et nedbørfelt på 3362&nbsp;km². Dens nedbørfelt avgrenses i øst av elven Cagayans og i nordvest av elven Pamplonas nedbørfelter.

Fra sitt uspring, som ligger nær kommunen Calanasan, flyter Abulug i sørøstlig retning i en trang dal, og endrer retning i kommunen Kabugao fra sørøst mot nordøst. Elvedalen blir ganske bred desto nærmere ned mot havet elven kommer. Viktigste sideelv er Tauit, som springer ut ved Mount Bagucan. Sideelven Tabgayagan kommer fra sørvest, og Nagar renner gjennom kommunene Pudtol og Luna.

De mindre sideelvene Sicapao, Dogata, Malabang og Nagbayugan springer ut i sør.

## Eksterne lenker
*
Friidrett under Samveldelekene 2018 – 800 meter kvinner

**800 meter for kvinner** var en del av friidrett under Samveldelekene 2018, og ble arrangert på Carrara Stadium 12 og 13. april 2018.

## Rekorder før mesterskapet
Før Samveldelekene var verdensrekorden og mesterskapsrekorden som følger:

## Tidsplan
Tidsplanen var som følger:

Alle tider er Australian Eastern Standard tid (UTC+10)

## Resultater
### Første runde
Første runde bestod av tre heat. De de to beste i hvert heat (Q) og de to raskeste for øvrig (q) gikk videre til finalen.

;Heat 1

;Heat 2

;Heat 3

### Finale
Resultater:

## Referanser
Liste over vertsbyer for Eurovision Song Contest

Dette er en liste over **byer og arenaer som har arrangert [[Eurovision Song Contest]]**, Den europeiske kringkastingsunions årlige sangkonkurranse. Den første konkurransen ble arrangert i Lugano i Sveits i 1956, og fra 1958 har konkurransen blitt arrangert av landet som vant konkurransen året før. Siden da har det imidlertid vært flere unntak fra denne regelen: 1960, 1963, 1972, 1974 og 1980 og 2023. Økonomi har vært hovedårsaken til at vinnerlandene sa fra seg arrangørjobben de fem førstnevnte årene. Sistnevnte ble Ukraina forhindret på grunn av krigen i landet. Fra 1981 til 2022 har alltid konkurransen blitt arrangert av landet som vant året før. Med ni finaler har Storbritannia arrangert konkurransen flest ganger, mens Dublin har vært vertsby flest ganger med seks arrangementer. Like bak følger London og Luxembourg med fire konkurranser, og deretter København og Stockholm med tre konkurranser. Norge har arrangert Eurovision Song Contest tre ganger: Bergen i 1986 og Oslo i 1996 og 2010.

## Liste over vertssteder
Listen gir en oversikt over når og hvor Eurovision Song Contest har blitt arrangert siden starten i 1956. Siden 2004 har det blitt arrangert semifinaler i forkant av finalen.

## Flest vertskap

### Land

### Byer

## Andre Eurovision-relaterte arrangementer

## Se også

* Eurovision Song Contest
* Norge i Eurovision Song Contest
* Liste over programledere for Eurovision Song Contest
* Liste over låtskrivere som har vunnet Eurovision Song Contest

## Referanser


## Litteratur
*Historien om Eurovision Song Contest. Eurovision.tv.
*John Kennedy O'Connor (2005). *The Eurovision Song Contest 50 Years – The Official History*. London: Carlton Books Limited. ISBN 1-84442-586-X.
Boholano

**Boholano** (cebuano: *Binol-anon*, eller *bol-anon*) er en variant av cebuano som tales i provinsen Bohol i Visayas, i størstedelen av provinsen Southern Leyte, og i deler av Mindanao, særlig i regionene Northern Mindanao og Caraga. Det beskrives (feilaktig) noen ganger som et helt eget språk, men binol-anon er et dialektkontinuum ut fra standard cebuano (slik dette tales i Cebu).

## Særtrekk
Boholano, i særdeleshet som det tales sentralt på øya Bohol, har som kjennemerker som skiller det fra andre cebuanovarianter i noen få lydforskyvninger:
*Halvvokalen *y* blir uttalt , og det gjeller også *ll*-lysen: *iya* uttales ;
**Ako* uttales ;
*Intervokalsk *l* uttales av og til som  når den etterfølger *u* eller *o*: *kulang* uttales  (slik som også på Cebu Citys  dialekt).

Boholanodialektene på vestlige Bohol, inklusive Tagbilaran, er imidlertid nærmest umulige å skjelne fra andre dialekter nær Cebu City. Videre er det slik at lydforskyvningene som er beskrevet ovenfor, særlig de to sistnevnte, er ofte også tilstede i Cebu City-dialekt.

## Historie
Bol-anon ble utviklet i regionen etter at cebuano ble introdusert fra Cebu. Cebuano er i sin tur formet  fra proto-austronesisk i *Sugbu*-kjerneområdet. Det spredte seg og fikk da for varianten Bohol Cebuano-dialekt.

## Referanser


## Eksterne lenker
*The Boholano Language
*Boholano
Aleida Assmann

**Aleida Assmann** (født 22. mars 1947 i Gadderbaum, idag en bydel av Bielefeld) er en tysk professor i engelsk, egyptologi, litteratur- og kulturvitenskap. Hun har mottatt en rekker priser for sin forskning, blant annet Friedenspreis des Deutschen Buchhandels. Denne prisen mottok hun sammen med sin mann, Jan Assmann.

Tyngepunkter i Assmanns forskning er lesningens og skriftens historie, menneskebilder og historisk antropologi, tysk kollektiv erindringshistorie etter andre verdenskrig, generasjoner i litteratur og samfunn, kulturvitenskapelig erindringshistorie og erindringsteori.

Assmann fremholder at den enkeltes erindring oppstår i samvirke med grupper som individet har tilhørighet til. Videre drøfter hun forskjellen mellom den sosiale og den kollektive erindring. Den sosiale erindring er følelsebetinget og intern, den oppstår gjennom kommunikasjon og er kortlivet. Den kollektiver erindring er stabil, og varer lengre enn det enkelte menneskets liv.

Assmann ble i 2020 innvalgt som medlem av den tyske ordenen Pour le Mérite für Wissenschaften und Künste.

## Referanser
Liste over Papua Ny-Guineas generalguvernører

Dette er en liste over **[[Papua Ny-Guinea|Papua Ny-Guineas]] generalguvernører**.

## Fotnoter

## Referanser


## Kilder
*
IPhone XS

**iPhone XS** og **iPhone XS Max** er smarttelefoner utviklet av Apple og fabrikkert av Foxconn, Den ble lansert 12. september 2018. Sammen med iPhone XR er de tolvte generasjon av iPhone. iPhone XS er 143,6 × 70,9 mm stor, mens iPhone XS Max er 157,5 × 77,4 mm stor. Begge har OLED med en oppløsning på 458 ppi. Skjermdiagonalen på iPhone XS er på .

Telefonene har kapslingsgrad IP&thinsp;68 mot støv og vann, og støtte for dobbelt SIM-kort. Telefonene kommer i sort, hvit eller gullfarve.

## Bilder

Fil:IPhone XS Gold.svg|iPhone XS i gullfarge
Fil:IPhone XS 1 2018-11-02.jpg


## Referanser
Nationalsozialer Verein

**Nationalsozialer Verein (NSV)** (norsk: *Nasjonalsosial forening*) var et tysk, nasjonalliberalt, sosialistisk politisk parti, som eksisterte fra 1896 til 1903. Partiet ble grunnlagt Friederich Naumann og Hellmut von Gerlach, under innflytelse av Max Weber. Det gikk inn for demokrati, sosiale reformer i Det tyske keiserrike, og en ekspansiv tysk utenrikspolitikk.   

NSV var et forsøk på å fornye liberalismen i det tyske industrisamfunnet. Et slagord var «det sosiale keiserdømmet» («Das soziale Kaisertum»). Partiet er senere beskrevet som et forsøk på å integrere arbeiderne i staten. Videre var nasjonalisme og imperialisme hovedelementer i partiets program. NSV ble nedlagt i 1903. 

Partiets talerør var avisen *Die Hilfe* (*Hjelpen*). Den senere tyske forbundspresidenten Theodor Heuss, sluttet seg til partiet allerede i skoledagene. Heuss var medlem av redaksjonen i *Die Hilfe* fra 1907 til 1912, og utgiver av avisen fra 1933 til 1936, da den ble forbudt av nasjonalsosialistene. Den senere forbundskansler i Tyskland, Gustav Stresemann var i sin studietid også medlem av NSV. 

## Referanser
Neoeburia

* Se Systematisk inndeling

***Neoeburia*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, slank, litt blank trebukk. Antenner og bein er svarte, hode og pronotum brunrøde, dekkvingene svarte med gule lengdestriper. Antennene er tynne og litt kortere enn kroppen. Pronotum er omtrent så langt som bredt, litt smalere enn dekkvingene, med en liten, butt tann midt på hver side noe bak midten og to små, svarte knøler nær forkanten. Dekkvingene er avsmalnende bakover, i spissen med en ganske liten tann.

## Levevis
Larvene lever i død ved, mest av løvtrær.

## Utbredelse
Arten lever i Peru.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Eburiini Blanchard, 1845
******** Slekten *Neoeburia* Galileo & Martins, 2006
******** *[[Neoeburia turuna]]* Galileo & Martins, 2006

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Sphaerionillum

* Se Systematisk inndeling

***Sphaerionillum*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, noe kraftige, rødbrune til svarte trebukker, dekkvingene med to par gule flekker. Antennene er nokså kraftige og omtrebt så lange som kroppen. Pronotum er tønneformet, litt bredere enn langt. Dekkvingene er avsmalnende bakover, med spredte, oppstående hår.

## Levevis
Larvene lever i død ved, mest av løvtrær.

## Utbredelse
Artene er utbredt i Mexico og Guatemala.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864
******** Slekten *Sphaerionillum* Bates, 1885
********* *[[Sphaerionillum castaneum]]* Chemsak & Linsley, 1967
********* *[[Sphaerionillum pictum]]* Bates, 1885
********* *[[Sphaerionillum quadrisignatum]]* Bates, 1885

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Compsopyris

* Se Systematisk inndeling

***Compsopyris*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, rød og svart trebukk. Hodet, pronotum og mesteparten av undersiden av thorax er rødoransje, antennenes ytre ledd gulaktige, kroppen forøvrig blålig svart. Antennene er nokså kraftige, litt kortere enn kroppen, de innerste, mørke leddene med en frynse av mørke hår på innersiden. Pronotum er avrundet trapesformet, dekkvingene betydelig utvidete bakover. Beina er mørke, middels lange, lårene klubbeformede.

## Levevis
Larvene lever i død ved, mest av løvtrær.

## Utbredelse
Arten er bare kjent fra Fransk Guyana.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Compsopyris* Dalens, Touroult & Tavakilian, 2010
********* *[[Compsopyris pereurae]]* Dalens, Touroult & Tavakilian, 2010

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
19. etappe av Vuelta a España 2018

**19. etappe av [[Vuelta a España 2018]]** gikk fra Lleida til Andorra 14. september 2018. 

Thibaut Pinot tok sin andre etappeseier og Simon Yates økte ledelsen.

## Etapperesultater

## Sammenlagt

## Referanser


## Eksterne lenker
* 
*
20. etappe av Vuelta a España 2018

**20. etappe av [[Vuelta a España 2018]]** gikk fra Escaldes-Engordany i Andorra til Coll de la Gallina 15. september 2018. 

Enric Mas vant etappen og klatret opp til andreplass i sammendraget.

## Etapperesultater

## Sammenlagt

## Referanser


## Eksterne lenker
* 
*
21. etappe av Vuelta a España 2018

**21. etappe av [[Vuelta a España 2018]]** gikk fra Alcorcón til Madrid 16. september 2018. 

Elia Viviani tok sin tredje etappeseier.

## Etapperesultater

## Sammenlagt

## Referanser


## Eksterne lenker
* 
*